text: Forældre chokeret over dommen
  26 marts 2015 kl. 15.28
  Begge forældre i Horsens-sagen er torsdag blevet idømt fængselsstraffe for mishandling og vanrøgt af parrets seks børn. De og flere af børnene reagerede kraftigt i retssalen, da dommen blev afsagt.
  Der var gråd og chok blandt forældre og en del af børnene, da det tiltalte forældrepar i Horsens-sagen torsdag blev kendt skyldige i anklagerne om misbrug og vanrøgt af deres seks børn.
  To af børnene, begge piger, var kommet med anklagerne mod forældrene. De øvrige børn reagerede kraftigt i retten, da det gik op for dem, at deres forældre skulle i fængsel.
  Journalist Pia Thordsen var til stede i retten. Hør hendes oplevelse af domsafsigelsen her (varighed 0:25)
  